Mare Levantinum
Mare Levantinum est pars orientalis Maris Mediterranei. A septentrionibus a litore Turcio terminatur, ab oriente a Syria, Libano et Israel, a meridie ab Aegypto et Libya. A boreo-occidente mare Levantinum Aegaeo mari adiacet, ab occidente Libyco. Maxima maris Levantini insula est Cyprus. Altitudo maxima est 4384 metrorum fere 80 km a Creta in meridiem versus. Area est circiter 320 000 km². Antiquitate mare inter Carpathum et litus Aegyptiacum situm Mare Aegyptum appellabatur, mare secundum litus Phoeniciae sive civitatum hodiernarum Syriae, Libani et Israel Mare Phoenicium.